Gant Ifig Remond zo kaoz deus istor Kreiz-Breiz. Roueed kentañ Breizh oa deus Kreiz-Breizh, evel Morvan Lez Breiz. Ar Romaned noa savet Vorgium-Karaez e kreiz ar vro, ha staget seizh hent roman deusouti. Met er Grennamzer oa aet galloud ar briñsed war-du An Arvor blam dar choñvers war vor. Memestra, gant Kreiz-Breizh oa chomet ar minoù plom-archant ba Poullaouen, mengleuzioù mein-glas, kanab ha lin dober gwiad. Pa oa bet savet an departamantoù oa bet tarzhet Kreiz-Breizh  e tri zamm ha dilezet ar chreiz evit mad an Arvor. An hentoù-bras nevez zo bet toullet hed-ha-hed ar mor, hini ar chreiz neo ket echu choazh. Perzhioù mat zo er vro memestra : an natur, UR SEVENADUR BEV-BIRVIDIK, hag ur spered stourm gant an dud, evel da vare ar Bonedoù Ruz.